Oddialenie menštruácie: Po 2 blistroch HAK Mistra vynechajte 7-dňovú pauzu na obnovenie menštruačného cyklu.
Používam HAK Mistru, ktorú som z dôvodu oddialenia menštruácie užívala 8t, teda 2 blistre. Vynechať musím teda 2týždne?
Dobrý deň,
ďakujeme za Vašu otázku.
1 tableta sa užíva denne počas 21 po sebe nasledujúcich dní. Každé ďalšie balenie sa začína užívať po 7-dňovom intervale bez tabliet. V tomto čase obvykle dochádza ku krvácaniu z vynechania.
Pre oddialenie krvácania z vysadenia, sa má užívanie tabliet z ďalšieho blistra začať ihneď po ukončení užívania súčasného blistra Mistry, bez intervalu bez užívania tabliet (vo Vašom prípade teda užívanie dvoch blistrov). Počas užívania druhého blistra sa môže vyskytnúť intermenštruačné krvácanie alebo špinenie. Nasleduje 7- dňová pauza (počas ktorej by sa mala dostaviť tzv. krvácanie z vysadenia). Po obvyklom 7-dňovom intervale bez užívania tabliet sa môže pokračovať v obvyklom užívaní Mistry.
Prajem všetko dobré.
S pozdravom
Mgr. Emma Halás Haluščíková